Filip Engell

— ...

**Filip Engell** (udtales [ˈfʲi.lʲip ˈɛŋːl̩]) er en teenagedreng, født som menneske men har to gange kort været en djævel. Filip har rejst gennem det hinsides, primært Helvede, og oplevet mange ting, der har udfordret hans tro og morale. Tre måneder før Filip blev født mistede hans far, Victor Engell, sit liv i et trafikuheld, hvilket senere viste sig at være Victors temptaner, Mastemas værk i et forsøg på at gøre Filips sjæl mørk, idet han ville arve Filip som temptaner efter Victors død. Det havde den modsatte effekt og Filip blev så god som et menneske kan blive. Siden da har hans mor altid sagt, at hvis Filip han var god, så ville han komme i Himlen og være sammen med ham. Filip var klassificeret som en "1'er" som følge af Gud og Djævelens terningespil, det artigste, sødeste, mest ansvarlige form for menneske, men alligevel lykkedes det for Lucifer, Djævelen, at bringe Filips skyggesider frem.

En sommer blev Filip skubbet ud af bøllen Søren foran en bil, som blev kørt af Mortimer, Døden, døde og kom til Helvede. En dødssyg Lucifer havde udvalgt Søren som sin lærling og arvtager men hang på Filip. Filip forelskede sig i djævlepigen Satina Mørch og fandt en ærkefjende i Aziel Stofeles, Satinas ekskæreste og menneskehader. Det lykkedes med besvær Djævelen at gøre Filip til en djævel ved at lade ham tro, at Satina og Aziel stadig var sammen. Efter at være forsonet opdagede de to, at Lucifers sygdom skyldtes, at Aziel havde forgiftet ham. Filip kurerede Lucifer i sidste sekund, og uden sin vrede forsvandt Filips djævletræk. Aziel blev forvist til Ydergård og Filip sendt tilbage til jorden af Mortimers søster, Vita, Livet. På jorden var der kun gået 2 sekunder, men Søren var så chokeret over, hvad der var sket, at han blev venlig overfor Filip. Et halvt år senere blev Filip bragt tilbage af Mortimer og fandt hans stjålne terning, så udødeligheden ikke skulle sprede sig blandt mennesker. Han blev vidne til Lucifers valg om at gøre djævlene dødelige og starten på et ondsindet oprør på baggrund af denne beslutning, ledt af Aziel Stofeles. Kort tid efter Filips sidste rejse var han tvunget til at vende tilbage til Helvede for at redde Søren, som var kommet til at tage en fremmaningspille Filip havde haft med fra Helvede. Filip og Satina rejste til Paradis og mødte Gud, og til Hades, hvor de fandt Søren. Filip blev han endnu engang til en djævel, da Satina blev bortført af en tyster loyal overfor Aziel.

Filip spillede en stor rolle i Den Store Djævlekrig, idet han reddede Satina fra Aziels "Ny Helvede" i Ydergård, reddede vargardrengen Knurre Valfod fra Aziels krigslejr. Under slaget i Helvede mistede Filip sin forstand til en tyster, da han kom Lucifer til undsætning, men han blev reddet og helet af Jesus, da Gud og hans englehær kom Helvede til undsætning og vandt dem krigen. Ikke længe efter blev Filip slået ud og bragt til torturkammeret under Lucifers slot af Aziel. Her lykkedes det Filip at slå Aziel ihjel, efter Aziel skar Filips hale, vinger og horn af, og han reddede sin far fra et dødeligt sår, ved at få ham til at drikke tre dråber saft fra et æble fra Livets træ. Filip var også blevet til et menneske igen, men en del af djævlen ville aldrig slippe ham. Filip var personligt vidne til mordet på Skumleskæg i tiden op til krigen, og kendte en anden djævel, Grimben, der ligeså blev myrdet. Under krigen var han vidne til Knurre Valfods død og kendte flere af de andre faldne, heriblandt Hvisle og Hughorn S. Lange. Efter prøvelsen med Aziel fik Filip omsider fire timer sammen med sin far. Ifølge Mortimer kunne Filip aldrig vende tilbage til det hinsides af egen vilje, siden Filips timeglas var revnet, i en kamp mellem Filip og Aziel i Dødens kælder ved Filips anden rejse til det hinsides, men han valgte stadig at tage tilbage til jorden. Søren valgte at blive idet han var ved at blive til en djævel.

Efter halvandet år blev Filip bragt tilbage til Helvede, idet Gud troede noget frygteligt ville ske og han mente Filip var et godt kort at have. Mortimer havde repareret hans timeglas, så det kunne lade sig gøre. På jorden havde Filip følt sig fængslet af sit liv og havde ikke kunnet lægge sine oplevelser i det hinsides bag sig. Som følge af sin viden om Guds eksistens havde Filip fået overnaturlige evner, som han brugte både godt og ondt. I Helvede var der gået otte år og Satina havde en ny kæreste, Dagon. Filip følte Gud kun så ham som en brik i et spil og undrede sig over en alvidende gud ikke vidste, hvad der var galt. Filip kom på færten af et komplot da Jesus og hans søn forsvandt fra Paradis og uhyret Lilit viste sig i Paradis. Sporene førte Filip og Satina til en glemt underverden, hvor de fandt Lilit, dødeligt såret. Hun viste Filip sine minder, hvor Filip så, at Jesus var blevet tvunget til at genoplive Aziel Stofeles.

Filip Engell blev berømt blandt Helvedes djævle, da han afslørede Aziel og hans mors attentatkomplot mod Lucifer, og blev døbt "Den Store Sammensværgelses banemand" af Djævelen selv. Som djævel var Filip særligt dygtig til forvandlinger. Filips første rejse til Helvede ændrede hans personlighed, så han ikke var lige så ubetinget god, men selv om han har været en djævel og stadig har noget af den djævel i sig, er han stadig et menneske og ikke ond. Filips ændring førte også til, at han havde nemmere ved at få venner og en kæreste.

## Historie

### Tidlig liv

Før Filip Engell blev født, mistede hans far Victor Engell sit liv i et trafikuheld, alene i sin bil. Det skyldtes djævlen Mastema, der var Victors temptaner, i et forsøg på at farve Filips sjæl sort og overtage ham som sit nye menneske. Filip lærte først sandheden at kende, da han var 14 år.

### *Djævelens lærling*

En uge i en sommerperiode på Filip Engells skole blev Filip, som da var 13 år og gik i 7. a, udvalgt som "Ugens Fordømte" af skolens værste bølle, Søren, hvilket ville sige, at han blev terroriseret af ham hele ugen igennem, indtil det ringede ud om fredagen. Helt op til fredagen var Filip sluppet forholdsvis billigt i forhold til, hvad Søren tidligere havde gjort ved andre elever. Søren havde tvunget ham til at æde et par mundfulde sand, han var blevet bundet fast til en af bruserne i pigernes omklædningsrum, han havde ikke fået noget at spise én eneste dag, fordi Søren havde stjålet hans madpakke og frugtpenge, og der var blevet tisset i hans penalhus to gange. Om fredagen til sidste time, som var matematik, havde hans skolekamerat Mikkel sagt, at han havde glemt sit gymnastiktøj ovre i omklædningsrummet, og spurgt om han kunne tage derovre og hente det, og tage Filip med. Da de kom til rummet var Mikkels taske tom, og han bad Filip om at tjekke, om "røvhullerne" havde kastet det ned på trappen til fyrrummet. I virkeligheden havde Søren bedt Mikkel om at låse Filip inde bag døren til trappen, og så snart Filip trådte ned på trappen, lukkede og låste Mikkel døren, undskyldte og sagde, at Søren havde sagt at han skulle gøre det, ellers ville Mikkel blive han Ugens Fordømte den næste uge. Mikkel gik sin vej mens Filip hamrede på døren og råbte til Mikkel, men han kom ikke igen.

## Fysisk udseende

Filip Engell har ildrødt hår og dybblå øjne.

Som djævel havde han dybe, sorte øjne, et par enorme flagermusvinger, der voksede ud af hans ryg, en lang hale og lange, spidse, glatte, og krumme sorte horn, der voksede i hans pande. Første gang Filip blev til en djævel, var hans horn først længere end de fleste på hans alder og til sidst længere end Lucifers, selv om han ikke i sandhed var lige så ond. Hans hud var også blevet bleg på grund af manglen på sollys. Anden gang, blev de længere end de fleste djævles. Som djævel var Filips blod også blevet sort og i vingemembranerne i hans enorme vingefang, var der sorte blodårer.

## Personlighed

Filip var altid den artige dreng. Han lavede aldrig noget forkert og hjalp altid folk.

Det ændredes da han kom ned i Helvede. Lucifer gjorde alt for at gøre ham til en djævel, og det lykkedes. Han ville da gøre alt for at en person havde ondt, grine når en person græd, nyde andres skader osv.

Da Filip blev til et menneske igen, beholdt han nogle af de mørkere kvaliteter, han havde følt som djævel. Nu var han i stand til at opføre sig mere vovet og kunne lyve. Han indså, at ondskaben og det amoralske, var nødt til at eksistere, hvis det gode skulle, og at det ikke var forkert, at have nogle skyggesider.

## Evner

Som menneske har Filip ingen specielle evner eller egenskaber. Han er relativt svag, ikke god til at tegne og meget almindelig på mange måder. Dog har han vist en særlig god sans for at forbinde begivenheder og opdage sammenhænge, som er kommet ham, Satina og hans andre venner i Helvede til gode, når der skulle opklare flere forskellige mysterier. Som djævel kunne Filip forvandle sig, og det lykkedes ham at mestre denne egenskab til næsten perfektion. Han kunne også flyve ved hjælp af sine flagermusvinger, og af Lucifer lærte han at lokke folk, en egenskab, som han beholdt, efter Den Store Djævlekrig og han vendte tilbage til livet. På dette tidspunkt var Filip blevet et menneske igen, men på grund af at han havde set Gud, og derfor ikke blot troede på ham, men vidste han fandtes, har Filip pludselig fåede særlige overnaturlige egenskaber, heriblandt det at kunne gå oven på vand, ligesom Jesus gjorde, det at kunne flytte på ting ved alene tankens kraft kunne, som da han fik et levende lys i en kirke til at vokse og lægge sig ned lodret og det at kunne lokke andre mennesker til at gøre ting ved blot at sende tanker ind i deres sind, hvilket muligvis er et levn fra hans tid som djævel. Men det mest fantastiske er, at han er i stand til at vække døde til live, som Jesus havde gjort det med Lazarus, men det kræver dog så stor en kraftanstrengelse, at hans hjerte ikke kan bære det og det slår ham ihjel, når han forsøger.

## Forhold

### Skumleskæg

Skumleskæg er den første som Fillip møder, efter han døde.

### Søren

Søren er den værste bølle på Filips skole, og var skyld i Filips første død, da han en uge var ude efter Filip, mobbede ham, og fik ham skubbet ud foran en bil ved et uheld. Han er meget ond og bruger et koncept som kaldes "ugens fordømte", hvor han vælger et nyt mobbeoffer hver uge, og går efter personen indtil det ringer ud om fredagen.

Efter Fillip vendte tilbage fra Helvede første gang, begyndte Søren at ændre sig og blev mere venlig over for Filip.
Chokket over næsten at miste Filip og vide, at det var hans egen skyld, havde givet drengen skyldfølelse, og han så det som sin pligt, at hjælpe Filip og være hans personlige beskytter. Da Søren slugte en fremmaningspille og blev kørt ned, før hans tid var inde, dragede Filip til det hinsides, for at hente hans sjæl tilbage. Dog valgte Søren at blive i Helvede, hvor han endelig havde fundet et sted, han hørte hjemme. Her blev langsomt til en djævel, komplet med horn, hale og vinger. Tilbage i livet mødte Filip Sørens plejemor, en af de mange, han havde haft. Det var tydeligt for Filip, at Søren havde haft det svært. Begge hans forældre var døde. Plejemoren fortalte ham, at han havde noget godt i sig, og Filip var enig.

### Aziel Stofeles

Aziel Stofeles har været Filips fjende, siden de mødte hinanden. Deres modvilje og konflikt har strækket sig ud i lang tid.

## Optræder i

### *Den Store Djævlekrig*

* *Djævelens lærling*
* *Dødens terning*
* *Den forkerte død*
* *Ondskabens engel*
* *Den faldne engel*
* *Den faldne djævel*

## Kuriositet

* Filip Engell er hovedpersonen i Kenneth Bøgh Andersens fantasy-bogserie *Den Store Djævlekrig*.

* I *Djævelens lærling*-musicalen vil rollen som Filip Engell blive spillet af Oscar Dietz.

## Referencer

1. ↑ 1,0 1,1 1,2 1,3 1,4 1,5 Kenneth Bøgh Andersen. *Den forkerte død*. Høst & Søn. 2009.
2. ↑ 2,0 2,1 2,2 2,3 2,4 2,5 2,6 Kenneth Bøgh Andersen. *Ondskabens engel*. Høst & Søn. 2010.
3. ↑ 3,0 3,1 3,2 3,3 3,4 3,5 3,6 3,7 Kenneth Bøgh Andersen. *Djævelens lærling*. Høst & Søn. 2005.
4. ↑ 4,0 4,1 4,2 4,3 4,4 Kenneth Bøgh Andersen. *Dødens terning*. Høst & Søn. 2007.
5. ↑ 5,0 5,1 5,2 5,3 5,4 Kenneth Bøgh Andersen. *Den faldne engel*. Høst & Søn. 2015.
6. ↑ Kenneth Bøgh Andersen. *Den faldne djævel*. Høst & Søn. 2016.